open-index/open-wikipedia-markdown huggingface dataset:
Петропавловск Камчатски

мини|Панорама на градот

**Петропавловск Камчатски** () — град Русија во Камчатскиот крај. Градот е административен, индустриски, научен и културен центар на Камчатскиот крај. Од пописот на населението од 2010 во градот  живееле 179.526 жители. Поголемиот број жители биле Руси и Украинци. Овој град во однос на жителите е поголемо од соседната Магаданска област и аутономниот круг Чукотка.

## Историја

Градот го основал Витус Беринг, кој пристигнал во пристаништето Аваја во 1740 година и поставил камен темелнк за пристаништето Петропавловск, кое го добила име по неговите два брода — „Свети Павле“ и „Свети Петар“ — изградени во Охотск за потребите на неговите други експедиции.

## Географија
Самиот град е сместен на висоравмнината која е опкружена со вулкани; згора на тоа, од самиот град тешко може да се види хоризонт од било која точка, затоа што е целокупно опкружен со планини и вулкани. Од пристаништето Авача (река) се наоѓа најголемата руска подморска база „Рибачиј“ која е основана за време СССР и која сè уште припаѓа на активната Руска морнарица.

### Клима
Климата во Петропавловску Камчатском е субарктичка и врнежите се проценува на околу 860 милиметри, што е околу 3 пати повеќе него нпр. во Сибир,и повеќето од нив се снег. Во зима климата е поблага него во Сибир — типичната температура во јануари е во просек -7,3&nbsp;°C, а во лето, во јул, максималната температура е во просек околу 20&nbsp;°C.

## Население
мини|десно|Соборен храм Света Троица

Според прелиминарните податоци од пописот, на градот во 2010 живееле 179.526 жители, 18.502 (9,34%) помалку од 2002.

## Економија
Во Петропавловску Камчатском за време на Совјетског Савезасе ловеле големи количини риба (посебноатлантски лосос) и краба за исхрана, но од падот на правата на риболовот на Советскиот Сојуз во оваа област е продаден на странски производители.

Градот има развиено инфракструктура за туризам. Околу 20 туристички агенции, колку има, нуди широк опсег на услуги, од ловење на мечка до параглајдинг. Меѓутпоа, не постои изграден пат до Камчатке, што Петропавловск Камчатски го прави втор најголем таков град на светот, после Икитос во Перу. Поради сево ова, Петропавловск Камчатски е собир за туристички одмор, но популарноста во последно верме му расте заради богатата природа, вулкани, ретки животински врсти, незагаденост и други туристички квалитети. Во градот се наоѓа истоимениот аеродром, „Петропавловск Камчатски“.

## Меѓународни соработки
* Аналаска, Соединети Американски Држави (од 1990)
* Куширо, Јапан (од 1998)
* Севастопољ, Русија (од 2009)

Категорија:Градови во Русија
Категорија:Преименувани населени места во Русија
Категорија:Градови во Камчатскиот крај
Категорија:Населени места основани во 1740 година
Категорија:Далечен Исток (Русија)
Европеана

десно|Логото на Европеана
**Europeana.eu** е портал кој нуди пристап до милиони книги, слики, филмови, музејски дела и архивски записи кои се дигитализирани ширум Европа.

Повеќе од 2000 институции ширум Европа придонеле за развој на Европеана. Меѓу познатите институции се: Рајксмузеум Амстердам, Британска библиотека и Лувр. *[[Мона Лиза]]* од Леонардо да Винчи, *[[Девојката со бисерна обетка]]* од Јоханес Вермер, делата на Чарлс Дарвин и Исак Њутн како и музиката на Волфганг Амадеус Моцарт се некои од делата што ги има во Европеана.

## Историја
Катализатор за основање на Европеана било писмото испратено од Жак Ширак, претседателот на Франција, заедно со премиерите на Германија, Шпанија, Италија, Полска и Унгарија до претседателот на Европската комисија, Хосе Мануел Дурао Баросо, во април 2005 година. Во писмото се препорачувало да се отвори виртуелна европска библиотека со што ќе се направи европското културно наследство достапно за сите.

Прототипот бил објавен на 20 ноември 2008 година. Во верзијата бета, страницата нудела пристап до 4,5 милиони дигитални објекти. Поради неочекуваната просечна посета од 10 милиони на час, опслужувачите не биле во можност да го издржат тоа, па страницата привремено била исклучена. По серија на технички  надградувања, повторно била пуштена во декември 2008 година.

Во февруари 2009 година, била пуштена верзијата 1.0. Во 2010 година, проектот стигнал до бројка од 10 милиони дигитални објекти. На почетокот на 2011 година, биле додадени нови можности на страницата, како алатка за превод, и можност за пребарување на насловите низ Википедија како и на други страници.

## Наводи

Категорија:Европска култура
Национална библиотека на Романија

200px|мини|Поглед кон зградата на библиотеката
**Националната библиотека на Романија** () е национална библиотека на Романија. Наменета е да складира сè што е објавено во Романија.
 
## Историја
Почетоците на библиотеката се поврзани со библиотеката на Свети Сава Колеџот, која била отворена во 1859 кога 1000 француски тома биле архивирани. По обединувањето во 1859 година, библиотеката добила национален статус (Bibliotecă Naţională şi Bibliotecă Centrală - Национална и централна библиотека). Во 1864 година, библиотеката била именувана како Централна државна библиотека (Biblioteca Centrală на Statului).

Во 1901 година сите збирки биле пренесени во Романската академска библиотека. Како резултат, од 1901 до 1955 година, Романската академска библиотека стекнала национален статус. Во 1955 година, Централната државна библиотека добила статус на национална библиотека. Во 1989 година, по падот на режимот, Централната државна библиотека повторно била го добила статусот национална, Biblioteca Naţională a României.

## Наводи

## Надворешни врски

*Официјална страница (романски)

Категорија:Национални библиотеки
Николо Аманити

**Николо Аманити** (Рим, 25 септември 1966) е италијански писател, добитник на престижната книжевна награда во Италија.

## Животопис
Роден е во Рим како син на познатиот психијатар и наставник по општо банкарство во Универзитетот " La Sapienza во Рим. Започнал студии по биологија кои не ги завршил. Со пишување започнал да се занимава по иницијатива на неговиот татко.

## Творештво
Неговиот прв роман "Шкрги"  бил објавен од издавачката куќа во 1994 година и доживеал реиздание во 1997 година.

Во следната, 1995 година, заедно со својот татко Масимо, објавил есеј за проблемите на адолесценција - „Во името на синот".

Една година подоцна, во 1996 година издавачката куќа ја објавила колекцијата на раскази „Нечистотија" и три години подоцна, во 1999 година романот „Јас дојдов за вас, и јас ќе ве однесам со себе".

2001 година издавачката куќа ја објавува неговата прва наградена книга „Не се плашам" .

Во 2006 година го објавува романот„Како што Бог наредува". Овој роман исто така бил награден.

Во 2009 година го објавил романот „Забавата може да започне" , а во  2010 година романот „Јас и ти" . Во 2012 година издал колекција на раскази „Моментот е чувствителен" , во 2015 година го објавил романот „Ана" -сите за издавачката куќа *Einaudi Stile Libero*.

## Награди и признанија

* 2001година добил награда на годината за неговиот роман „Не се плашам";
* 2007 година добил награда на годината за романот „Како што Бог наредува";

## Српски изданија

* „Јас дојдов за вас и јас ќе ве однесам со себе" (роман, 2000 година)
* „Не се плашам" (роман, 2002 година)
* „Последната Нова година" (приказна што е објавена како роман, 2003 година)
* „Како што Бог наредува" (роман, 2007 година)
* „Забавата може да започне (роман, 2010 година)
* „Јас и ти" (роман, 2011 година)
* „Конус со контролни табли" (збирка раскази, во кои е приказна „Последната Нова година", 2013 година)
* „Ана" (роман, 2016 година)

## Филмови
По книгите на Николо Аманити снимени се пет филма:

* „Последната Нова година" (Марко Риси, 1998 година)
* „Шкрги" (Франческо Раниери Мартиноти, 1999 година)
* „Не се плашам" (Габриеле Салваторес, 2003 година)
* „Како што Бог наредува" (Габриеле Салваторес, 2008 годин)
* „Јас и ти" (Бернардо Бертолучи, 2012 година)

Аманити во 2012 години се обидел и како Режисер на неговиот прв документарен филм  „Добар живот".

## Наводи

## Надворешни врски

* Niccolò Ammaniti - официјална презентација Prestopino 10 декември  2015 година.
* Успех не го погоди во главата е Флеш интервју: Николо Простор Prestopino 10 декември  2015 година.
* Најновите Нова година блог.b92 Prestopino 10 декември  2015 година.
* Романот "јас и ти" и истоимената филм, кој имаше премиера во Белград "Вечерни новости" Prestopino 10 декември  2015 година.
* 

Категорија:Италијански писатели
Категорија:Родени во 1966 година
Категорија:Живи луѓе
Категорија:Луѓе од Рим
Национална централна библиотека во Фиренца

200px|мини|Поглед кон влезот на библиотеката
**Националната Централна библиотека на Фиренца** () — јавна библиотека, најголема во Италија и една од најзначајните во Европа. Таа е една од двете Централни библиотеки на Италија, покрај Националната библиотека во Рим.

## Историја

Националната библиотека во Фиренца е основана во 1714 година кога библиотеката *Публика Фиорентина * се споила во комбинација со библиотеката *Платина.* Потекло води од приватната библиотека на Антонио Маљабеки, чија  збирка содржи околу 300 000 копии од неколку ракописи. Во 1714 година таа е основана од страна на Фердинанд III од Ларајн, а неговиот наследник е Леополд III. Џан Гастон ди Медичи наредил 1737 оваа колекција се спои со колекцијата на *Антоана* *Франциско Марија* и изјавил дека правото на сопственост и припаѓа на јавната библиотека. Во 1747 година го добива името Маљабекијана. Во 1935 година колекцијата се чува во зграда  која била дизајнирана од страна на Казаре Базани и В. Мазеи, која се наоѓала по должината на Арнo реката во кварталот Санта Кроче. Пред тоа, биле пронајдени во различни простории кои припаѓале на галеријата Уфици. Големата поплава на реката Арно во 1966 година оштетила речиси една третина од колекциите на  библиотеката, пред сè нејзините списанија и зборници на Платиина и Маљабеки. Центарот за реставрација бил дополнително основан и успеал да зачува голем број на предмети кои се  бесценети. Сепак,  треба повеќе да се направи, а мора да се напомене дека  некои книги биле изгубени засекогаш.

## Наводи

Категорија:Библиотекарство
Категорија:Библиотеки
Категорија:Фиренца
Сараевски погром над Србите во 1914 година

thumb|Девастирани и ограбени трговски дуќани на Срби во Сараево 1914 година
**Сараевски погром над Србите во 1914 година** е погром над жителите на Сараево од српска националност кои бил еден од погромите над Србите организирани во Австроунгарските покраини во Босна и Херцеговина и Хрватска по повод Сараевскиот ''Schutzkorps''атентат во 1914 година.

Убиството на австрискиот надвојвода Франц Фердинанд и неговата сопруга Софија предизвикале насилни антисрпски демонстрации на гневните Хрвати  и муслимани во текот на вечерта 28 јуни 1914 година и во поглемиот дел од следниот ден. Тоа довело до длабоки меѓуетнички поделености какви не биле забележени во дотаогашната историја на градот. Иво Андриќ овој настан го опишал како „сараевска махнитост на омразата“. Гневот бил насочен кон деловните простории во сопственост на Србите, знаменитостите, Српската православна црква, училиштата, Српскиот културен центар- Просвјета, банката и канцеларијата на српски јазик „Српска ријеч“. Во токот на насилието, истиот ден биле убиени двајца Срби. Во Сараево, спрема рускиот извештај, повеќе од илјада куќи и продавници биле уништени. Дури и конзервативната Виенска штампа уредента известила дека Сараево изгледало како поприште на погром.

По извршениот Сараевски атентат, антисрпскаите чувства биле изразито на високо ниво во целата Австроунгарија. Било уапсено и протерано околу 5.500 угледни Срби, од нив 460 биле осудени на смрт, додека Австроунгарските власти во Босна и Херцеговина оформиле претежно муслиманска специјална милиција (**германски**:*Schutzkorps* ) која ги прогонувала Србите. Бројни муслимански верски водачи протестирале поради погроните над Србите. Истата ноќ антисрпски нереди биле организирани во бројни други делови на Австро- Унгарија, како на пример во Загреб и Дубровник.

Антисрпските демонстрации во Австроунгарија и настаните кои следеле имале значајно влијание на ставот на Русија и нивната штампа која истакнала дека одговорноста за настаните не припаѓа на Србија, туку на сите оние кои ја вмешале Австрија во Босна и се спротивставиле на Србија, тако што Русија имала хумана должност да ги заштити браќата кои се нашле во оваа ситуација.

## Наводи

## Литература
* 
* 

Категорија:Србофобија
Категорија:Атентат врз Франц Фердинанд
Категорија:Австроунгарија во Првата светска војна
Категорија:Погроми
Мојсеј Мајмонид

**Мојсеј Мајмонид**, или **Муса Бен Мејмун** (арапски:موسى بن ميمون‎‎), (1135 - 13 декември 1204) бил средновековен еврејски филозоф, теолог, математичар, астроном и лекар.

## Животопис
[thumb|left|Споменик на Мајмонид во [Кордоба, Шпанија]]
Мојсеј Мајмонид е роден во Кордоба во 1135 година, во периодот што некои научници го сметаат за крај на златната ера на еврејската култура во Шпанија. Уште многу млад покажал интерес за наука и филозофија. Ги читал старогрчките филозофи кои биле преведени на арапски јазик, и бил длабоко навлезен во изучувањето на исламската култура. Влијание му извршила гаонската традиција, посебно нејзината верзија од северна Африка. Мајмонид не бил познат како поддржувач на кабалата, иако во неговата филозофија постои интелектуален тип на мистицизам. Не ја одобрувал поезијата, која според него, во најголем дел била неточна.

Берберската Алмохадска династија го освоила градот Кордоба во 1148 година, ја укинала заштитата на немуслиманите од страна на државата со плаќање на посебен данок, што дотогаш го плаќале Евреите и христијаните. Со укинување на заштитата, немуслиманите морале да ја сменат верата или да се иселат.

Така, семејството на Мајмонид од родната држава Шпанија се преселиле во Египет, а потоа во Мароко поради верските прогонувања. Според некои проучувачи, Мајмонид ја сменил верата пред да се пресели. По десет години, Мајмонид се населил во Фес, Мароко.

Тој во Каиро држел предавања од физиологија, теологија и медицина, и му бил личен лекар на Саладин во египетскиот замок. По сметта на Саладин, останал да биде лекар на кралското семејство. Во своите медицински дела, Мајмонид опишал многу болести, меѓу кои астма, шеќерна болест, Хепатит и Пневмонија, и ја нагласувал потребата од умерено живеење.

Тој исто така ја составил „Хипократовата заклетва“ во неговото време, то ест „Молитвата на еден лекар од 12 век“.

Тој починал на 12 декември 1204 година. За него понекогаш се вели дека бил потомок на кралот Давид, иако самиот никогаш тоа не го изјавил.

## Негови книги
Тој напишал повеќе астрономски и математички книги и 18 медицински книги со теории многу пред времето во кое живеел. Книгите ги пишувал на арапски, а од сите најважни се:

* „Светлост“ и
* „Водич на збунетите“

## Учење
Мајмонид е денес еден од најдебатираните еврејски мислители, и се смета за симбол на интелектуален херој. Филозофите како Лео Штраус ја покажале вредноста на Мајмонид. Етиката на Мајмонид се заснова врз верата на слободата на човечката воља и неговата работа. Тој го сметал Аристотел за најоглем филозоф и се обидувал да донесе вера заедно со античката филозофија. Во неговата најважна филозофска книга „Воднич на збунетите“  тој се обидел да ја базира религијата на рационална основа, што предизвикало жестока осуда на православните поддржувачи на јудаизмот. Па затоа некои негови книги се запалени.

## Наводи

Категорија:Еврејски филозофи
Категорија:Еврејски математичари
Категорија:Еврејски астрономи
Категорија:Еврејски теолози
Категорија:Починати во 1204 година
Женска ракометна репрезентација на Романија

**Женската ракометна репрезентација на Романија** е репрезентација кој ја претставува Романија на меѓународните ракометни натпреварувања. Репрезентацијата е под контрола на Романската Ракометна Федерација.

Од 2017 година, таа е единствената репрезентација во светот кој се квалификувала за сите светски првенства. Најголемиот успех на репрезентацијата е освојувањето на Светското првенство во 1962 година на кое биле домаќини. Покрај тоа имаат освоено уште две сребрени медали на Светското првенство во 1973 и Светското првенство во 2005 и две бронзени медали на Светското првенство во 2015 и Европското првенство 2010.

## Резултати на турнирите
### Летни олимписки игри

### Светско првенство

### Европско првенство

## Играчи
### Моментален состав
Состав за Европското првенство 2018.

*Од 6 ноември 2018.*
Тренер:  Амброс Мартин

## Наводи

## Надворешни врски
*Официјално мрежно место
*[Профил на ИХФ](http://www.ihf.info/TheIHF/ContinentalFederations/EuropeanHandballFederation(EHF)/ListofFederations/RomanianHandballFederation.aspx)

Романија
Категорија:Ракометот во Романија
Александар Пандов

**Александар Пандов** (р. 1971 во Скопје) — поранешен пратеник на ВМРО-ДПМНЕ и член на Извршниот комитет на партијата, а сега истакнат аналитичар. Како пратеник во Собранието на Македонија бил член на пратеничката група на Собранието за соработка со Парламентот на Република Бугарија.

Во 1997 година учествувал во студентските протести против наставата на албански јазик на Педагошкиот факултет во Скопје. Како член на ВМРО-ВМРО (Вистинска македонска реформска опција, предводена од Борис Змејковски) тој претставува близок соработник на Борис Стојменов.

## Животопис
### Рани години и образование
Александар Пандов е роден во 1971 година во Скопје. Завршил историја на Филозофскиот факултет при Универзитетот „Св. Кирил и Методиј“ во Скопје. Добро го познава англискиот јазик.

## Професионални активности
Работел како директор на Радио РОС. Бил ангажиран од рускиот стопанственик Сергеј Самсоненко како директор на ланецот на обложувачници Бетсити Балкан.

## Политички активности
Во 1997 година учествувал во студентските протести против наставата на албански јазик на Педагошкиот факултет во Скопје.

Бил пратеник на ВМРО-ДПМНЕ и член на Извршниот комитет на партијата. Како пратеник во Собранието на Република Македонија бил чен на пратеничката група на Собранието за соработка со Парламентот на Република Бугарија.

Како член на ВМРО-ВМРО (Вистинска македонска реформска опција, предводена од Борис Змејковски) тој претставува близок соработник на Борис Стојменов.

По смената на Љубчо Георгиевски станува дел од фракцијата која ја предводи Марјан Ѓорчев. Потоа станува член на Земјоделска народна партија на Македонија.

Тој е претседател на Патриотскиот институт на ВМРО-ДПМНЕ, „Гоце Делчев".

Од 2024 година, е директор на „Управа за извршување на санкции" од страна на ВМРО-ДПМНЕ.

## Наводи

Категорија:Политичари од Скопје
Битка на Дрина

**Битка на Дринa** или Дринска битка претставува низа на борби кои ги воделе силите на Кралството Србија, со цел да се запрат другите обиди на Австроунгарија да продрат во Србија, во текот на 1914 година. После тешки и крвави рововски борби, српската војска била приморана на повлекување, поради недостаток на храна, воен материјал, а особено артилериска муниција. Повлекувањето на српската војска, повекло со себе и егзодус на месното население, кое се плашело од нови масакри од страна на австроунгарската војска. Во врска со оваа битка е Мачковиот камен. Со завршувањето на битката на Дрина и продорот на Австроунгарците во Србија, отпочнале операции на српската војска кон крајот на 1914 година, која најзначајниот дел е Колубарската битка.

## Наводи

Категорија:Битки на Австроунгарија во Првата светска војна
Категорија:Битки на Србија во Првата светска војна
Категорија:Битки на Балканското боиште (Прва светска војна)
Категорија:Судири во 1914 година
Битка на Морава (1915)

**Моравска операција** или **битка на Морава** — операција преземена од страна на Првата бугарска армија помеѓу 14 октомври 1915 до 9 ноември 1915 година, како дел од стратегиската офанзивна операција на Армиската група Макенсен против Србија во 1915 година. Под команда на генерал-полковник Климент Бојаџиев, Бугарите ги зазеле утврдените области околу Пирот, Ниш и долината на реката Морава. Како резултат на тоа, српските сили биле принудени да се повлечат кон Косово и Метохија.

На почетокот поради силниот отпор на бранителите и тешкиот терен, бугарскиот напредок бил бавен, но бидејќи бранителите биле многу побројни, имало бугарски пробив кај Пирот по 10 дена, а Србите се повлекле во Тимок.

Битката продолжила 27 дена и Бугарите навлегле до 90 километри длабоко на српската територија. Србите имале 6.000 жртви.

## Наводи

Категорија:Битки на Бугарија во Првата светска војна
Категорија:Битки на Србија во Првата светска војна
Категорија:Битки на Балканското боиште (Прва светска војна)
Категорија:Судири во 1915 година
Битка на Овче Поле (1915)

**Овчеполска операција** или **битка на Овче Поле** — операција на бугарската армија која се одвила помеѓу 14 октомври 1915 до 15 ноември 1915 година како дел од српската кампања во Првата светска војна. Неговата цел била да ја искористи долината на реката Вардар и да ја пресече значајната железничка пруга што го поврзува Скопје со Солун за да се спречи повторното враќање и зајакнување на српската армија од страна на Сојузничките сили. Бугарските сили се состоеле од Втората армија (3-та балканска пешадиска дивизија, 7-та Рилска дивизија и коњска дивизија) под команда на генерал-полковник Георги Тодоров.
мини|десно|Српски воени заробеници
Главниот судир се одвил во Куманово, каде што бугарската 3-та и 7-та дивизија лесно ја победиле бројната српска војска. Третиот ден, исто така, напредувала и бугарската дивизија, победувајќи го српскиот контра-напад и стигнувајќи до градот Велес и Вардар. Со овој успех целта била постигната. Додека се бореле против Србите, Бугарите ги победиле двете француски одреди во Битката кај Криволак и конечно го прекинале патот меѓу Србите и сојузниците, што резултирало со паѓање на Србија по Косовската офанзива во 1915 година.

## Наводи

Категорија:Битки на Бугарија во Првата светска војна
Категорија:Битки на Србија во Првата светска војна
Категорија:Битки на Балканското боиште (Прва светска војна)
Категорија:Македонија во Првата светска војна
Категорија:Судири во 1915 година
Косовска битка (1915)

**Косовска операција** или **битка на Косово**— трета голема битка во историјата која се одвила на Косово Поле, која се одвила помеѓу 10 ноември 1915 до 4 декември 1915 година. Српскиот пораз во оваа битка довело до српско повлекување преку Албанија.

Битката започнала со напад на Јужна Морава од страна на Бугарската Прва Армија и завршила со целосен пораз на српската армија. Главниот удар го направила Првата армија во правец на Ниш-Приштина. За 2 дена, српската војска го освоила Прокупље, каде што се појавил и краткотраен отпор.

Во голема мера побројна српска војска се повлекла. Србите се обиделе со очаен противнапад кон Врање и Куманово за да им се придружат на англо-француските војници, но повторно биле поразени. Шестата и деветтата пешадиска дивизија на Првата армија лесно ја освоила Приштина на 24 ноември. Тогаш целокупната бугарска армија, поддржана од север со делови од 11-тата германска армија и австроунгарска трета армија започнала целосен напад. Битката завршила на 4 декември кога Дебар бил освоен. Србите изгубиле 30.000 војници и огромна количина на друга воена опрема. Српската војска потоа се повлекла во Албанија, а на крајот била пренесена на грчкиот остров Крф.

## Наводи

Категорија:Битки на Австроунгарија во Првата светска војна
Категорија:Битки на Бугарија во Првата светска војна
Категорија:Битки на Србија во Првата светска војна
Категорија:Битки на Балканското боиште (Прва светска војна)
Категорија:Судири во 1915 година
Крофна

**Крофна** – набабрена мекица од киснато тесто пржена во масло за јадење. Името на ова печиво доаѓа од германскиот збор *крафен*, кое го има истото значење.

Постојат различни рецепти, но основата е иста. Се прави меко тесто со квасец. Обично, се посипуваат со шеќер во прав, шеќер, џем или пак мармалад. Крофните се пржат во врело масло. Обично, крофната се полни со крем, шлаг, пудинг и слично.

Берлинската крофна се прави со пржење во длабоко масло, а пак внатрешно се наполнети со џем од слива во Баварија, а во Австрија џем од кајсија. И тие обично се посипуваат  со шеќер во прав.

## Наводи

Категорија:Храна
Категорија:Десерти
Категорија:Печива
Категорија:Германизми
Сланина

десно|мини|200x200пкс|Сланина
**Сланина** е еден вид на месо, направена од свинско месо. Сушените сланини содржат голема количина сол во расолу или во суво пакување. Од оваа постапка се прави **свежи сланина**.  Варените сланини се подготвени да се јадат, но сѐ уште може да се готват пред јадење.

Според некои истражувања, ако се јадат во умерени количини, сланина може да имаат позитивно влијание врз здравјето. Имено, речиси половина маст од сланина има Монстурене масти кои се навагаат во маслиново масло, и се појавува  да се намали нивото на холестерол. Исто така, научниците напоменале дека секојдневното јадење на сланина може да предизвика проблеми во здравјето.

## Пример за користење

* Варени јајца со сланина
* Зајак шпикуван со сланина

## Извори

## Наводи

Категорија:Српска кујна
Категорија:Сувомеснати производи
Солунско примирје

[мини|250п|Члeнови на бугарската комисија [Иван Луков, Андреј Љапчев и Симеон Радев]]
**Солунско примирје** — примирје што било потпишано на 29 септември 1918 година помеѓу Бугарија и Сојузничките сили во Солун. Конвенцијата следела по барањето на бугарската влада на 24 септември, барајќи прекин на огнот. Примирјето делотворно го прекинало учеството на Бугарија во Првата светска војна на страната на Централните сили и стапило на сила на пладне на 30 септември. Примирјето предвидувало демобилизацијата и разоружување на бугарските вооружени сили.

Потписниците на страна на сојузниците биле францускиот генерал Луј Франше д'Епере, командант на сојузничката армија и комисија назначена од страна на бугарската влада, составена од генерал Иван Луков (член на бугарската армија), Андреј Љапчев (член на кабинетот) и Симеон Радев (дипломат).

## Услови

На Бугарија и било наложено да ја демобилизира својата армија, да се повлече од окупираните територии, и да има делумна воена окупација. Трупите западно од Скопје - околу 100.000 - останале заробени од страна на Антантата. Германските и австроунгарските единици морале да ја напуштат земјата во рок од 4 недели. Освен тоа, од Бугарија било побарано да ја врати воената опрема која била земена од грчкиот четврти армиски корпус за време на бугарската окупација на Источна Македонија во 1916 година. Бугарија и особено Софија не требало да бидат окупирани, но сојузниците имале право привремено да заземат некои стратешки точки и да ги пренесат војниците на бугарска територија.

Според членот пет од примирјето, околу 150.000 бугарски војници кои се наоѓале западно од Скопје, требало да се предадат на Антантата како заложници.

Било предвидено да Французите испратат војници во Романија и Британците и Грците во Турција, кои сè уште биле во војна со сојузниците.

Документот останал во сила сè до конечниот општ мировен договор (Нејски мировен договор, во ноември 1919 година).

## Наводи

Категорија:Договори од Првата светска војна
Категорија:Бугарија во Првата светска војна
Категорија:Македонски фронт (Прва светска војна)
Категорија:Мировни договори на Бугарија
Категорија:Мировни договори на Обединетото Кралство
Категорија:Примирја
Евагорида

**Евагорида** била нимфа во старогрчката митологија.

## Митологија
Оваа нимфа Хигин ја навел како една од океанидите.

## Наводи

Категорија:Океаниди
Yatzy Dice Clash

**Yatzy Dice Clash** е игра која се состои од колекционерски картички.
Традиционалната игра со коцки има натпреварувачки карактер.
Во играта можете да го започнете своето патување со изградбата на картичката и да добиете дополнителни шанси за среќа додека ги фрлате коцките.
Ова е семрежна групна видеоигра со коцки проследена со едноставни правила на јахтзе, познат и како yatzee, yatze, yahtzee, yahsee или yatzy.
Познатата игра со коцки ќе ве однесе на друго ниво со своите нови функции.
Во играта треба да ги надградите вашите картички, да ги прилагодите коцките, и да создавате своја картичка.

Постои натпревар на светско ниво за оваа игра.

## Наводи

Категорија:Изработувачи на видеоигри
Категорија:Видеоигри
Ендоскопија

**Ендоскопија** (*гледање внатре*) – се користи во медицината за да се гледа внатре во телото. Ендоскопската процедура користи ендоскоп за да ја испитува внатрешноста на орган или шуплина на телото. За разлика од други медицински техники за добивање слика, ендоскопите се вметнуваат директно во органот.

Постојат бројни видови ендоскопи. Во зависност од локацијата во телото и видот на процедурата, ендоскопијата може да ја вршат хирурзи или други доктори. Пациентот може да биде свесен или анестезиран за време на процедурата. Најчесто поимот *ендоскопија* се користи за да реферира испитување на горниот дел на човечкиот гастроинтестинален тракт, познато како езофагогастродуоденоскопија.

За немедицинска употреба, сличните инструменти се нарекуваат бороскопи.

## Наводи

## Надворешни врски

*The Atlas of Gastrointestinal Endoscopy  endoatlas.com
*El Salvador Atlas of Gastrointestinal Endoscopy
*Gastrolab: Site in English, Swedish and Finnish with gastrointestinal endoscopy photolibrary 
*Preventing cross-contamination from flexible endoscopes  massdevice.com
*Advances in Endoscopy  advancedimagingpro.com

Категорија:Дигестивна хирургија
Категорија:Хируршки процедури и техники
Категорија:Лекување
Категорија:Ендоскопија
Категорија:Зборови што ги нема во ТРМЈ
Данило Николиќ

**Данило Николиќ** (српски: *Данило Николић*, Сплит, 1926 - Белград, 6 февруари 2016) - српски писател.

## Животопис
Данило Николиќ е роден во Сплит, во 1926 година, а детството и младоста ги поминал во Метохија. Основното и средното образование ги завршил во Пеќ, а дипломирал на Правниот факултет во Белград. Потоа, работел како соработник во Радио Белград, напредувајќи од функцијата на уредник на културно-уметничките програми до уредник на драмската програма.

## Творештво
Николиќ е автор на неколку збирки раскази, книги за деца и романи. Тој е застапен во неколку антологии на повоените српски раскази и на српската сатира. Исто така, тој е автор и на неколку радио-драми и телевизиски драми. За романот „Кралица на забавата“ ги добил наградите „Борисав Станковиќ“, „Бранко Ќопиќ“ и Нолитовата награда; за збирката раскази „Влегување во светот“ во 1997 година ја добил Андриќевата награда; а за романот „Фајронт во Гргетег“ ја добил НИН-овата награда во 1998 година.

### Библиографија
Николиќ е автор на следниве дела:
* Мали пораки (*Мале поруке*)
* Список на грешките (*Списак грешака*)
* Список на заслугите (*Списак заслуга*)
* Проветрување на владетелите (*Проветравање владара*)
* Влегување во светот (*Улазак у свет*)
* Враќање во Метохија (*Повратак у Метохију*)
* Пат за пријателите (*Пут за пријатеље*)
* Тие ги сакаа срните (*Они су волели срне*)
* Некој часовник, некој будилник (*Неко сат, неко будилник*)
* Сопственици на поранешната среќа (*Власници бивше среће*)
* Фајронт во Гргетег (*Фајронт у Гргетегу*)
* Кралица на забавата (*Краљица забаве*)

## Наводи

Категорија:Српски писатели
Категорија:Родени во Сплит
Категорија:Родени во 1926 година
Категорија:Добитници на Андриќевата награда
Категорија:Добитници на НИН-овата награда
Сувенир

мини|Сувенири од Јукатан, Мексико
[десно|мини|250x250пкс|<center>Продавница за сувенири во [Мостар]]

**Сувенир** () е предмет кој се купува на патување за спомен на одреден  настан, место или лице. Сувенирите треба да носат посебна ознака за туристичките одредишта од каде што потекнуваат, автентичност и лесна препознатливост, како и да даваат една поширока слика за земјата, регионот или местото од каде потекнуваат. Бидејќи сувенирот е вистински доказ за таа средина, значи дека треба да е во неа произведен.

## Основни одлики
Цел на патувањето не е купување на сувенир, но помага што подолго да останат во сеќавање пријатните доживувања од тоа патување. Сувенирот  треба да биде:

* со релативно мала големина (лесен за пренесување)
* погоден за масовно производство
* особено естетски изработен
* релативно евтин

## Предметите што служат како сувенири

* Разгледница
* храна и пијалаци типични за посета на крајот, во точно пакување, во мала амбалажа: ракија или вино, тегла мед, компоти, џемови или слатка
* најчесто купувани сувенири се: маици, капи, шапки, пенкала, пепељари, запалки, приврзоци, календари, обележувачи на страници, со име или слика на местото или настанот
* во современи сувенири спаѓаат: CD, DVD презентации, видео материјали, книги, брошури, монографии, графики, поштенски марки, магнети за фрижидери
* предмети од занаетчии, како: делови од народни носии или кукли во народни носии, музички инструменти или нивни минијатури
* индустриски производи, особено кога процесот на производство е карактеристичен за одреден регион
* предмети кои биле користени порано или денес се користат во домашна употреба: престилки, дрвено лажиче, даска за сечкање, крпи за кујна, чаши, шољи, подметнувачи за чаша, бокали, декоративни чинии.
* реплика на културни и историски споменици, скулптури, објекти кои го претставуваат симбол на посетените места
* музејски сувенири и сувенири од други посетени културни институции, како што се библиотеките, можат да бидат копии на она што се чува во таквите институции

## Значење на сувенирите
Сувенирите имаат функција на задоволување на туристичките потреби, што влијае врз зголемувањето на туристичката потрошувачка и може да претставуваат значаен извор на приход за месните жители.

## Штетни сувенири
Сувенирите се штетни доколу туристите однест културно или природно богатство, ретки и загрозени животни, растенија, а понекогаш и „само“ одредени камења. Некои држави даваат високи казни за лов или намалување на заштитените типови, за тоа ги известуваат јавните медиуми, односно ги советуваат туристите да не купуваат или не земаат такви подароци, дури и кога не се работи за загрозени видови, со цел да се зачува природата, биоразновидноста или културното богатство.

Освен тоа некои сувенири, сами по себе, можат да бидат штетни, особено кога посетителите немаат доволно информации за она што сакаат да го земат со себе.

## Литература

* 

## Наводи

## Надворешни врски
* 
* 

Категорија:Предмети
Категорија:Туризам
Стадион Јон Облеменко

**Стадион Јон Облеменко** е повеќенаменски стадон во Крајова, Романија. Инаугуриран е во 2017 година, и се користи главно за фудбалски натпревари. Вкупната сместивост на стадионот изнесува 30.983 седечки места и на него својте домашни натпревари ги игра екипата на ЧС Университатеа Крајова 1948.

Името стадионот го добил по славниот романски фудбалер Јон Облеменко. Денешниот стадион е изграден на местото на стариот Облеменко стадион кој бил срушен во 2015 година.

Стадионот бил рангиран на четвртото место на листата за *Стадион на годината 2017*, надминувајќи ги очекувањата и оставајќи ги зад себе стадиони како Ванда Метрополитано и Крестовски стадион.

## Репрезентативни натпревари

## Наводи

Јон Облеменко
Категорија:ЧС Университатеа Крајова
Категорија:Крајова
Џамија (Јабланица)

**Џамија (Јабланица)** — главна и единствена џамија во селото Јабланица, во Општина Струга, Македонија.

## Наводи

## Надворешни врски

Категорија:Јабланица (село)
Категорија:Џамии во Општина Струга
Категорија:Џамии во Струшкото муфтиство
Јулија Думанска

**Јулија Думанска** (родена на 15 август 1996) е романска ракометарка, голман на Р’мнику В’лча и на романската репрезентација.

## Биографија и кариера
Јулија Думанска е родена во Городенка, Украина, во семејство на спортисти. Таа почнала да игра ракомет во 2007 година на 11 години во нејзиниот роден град. Во 2011 година таа била откриена од брачниот пар Јон и Јоана Марта кој ја довеле во ЧС "Марта" Баја Маре, клуб кој, меѓу другото, има за цел да открие и да тренира нови таленти. Во 2013, Думанска била позајмена во ЧСУ Нептун Констанца, каде што била забележана на 7 јануари 2014 година, во натпревар од Лига Национала против Р’мнику В’лча. За сезоната 2014-2015, Думанска се вратила во Баја Маре. Откако следните две сезони била стандардна на голот на Баја Маре, во 2016 година по распаѓањето на клубот таа се преселила во СЧМ Крајова. Во сезоната 2017-2018, Думанска со Крајова го освоила Купот на ЕХФ и второто место во романското првенство. Во летото 2018 година, потпишала за СЧМ Р’мнику В’лча. Во август 2018, го освоила со клубот Суперкупот на Романија победувајќи го ЧСМ Букурешт.

На 5 мај 2016 година, на настанот организиран во седиштето на Министерството за млади и спорт, Јулија Думанска добила романско државјанство. Таа оттогаш е член на романската репрезентација, и досега била повикана за Европското првенство 2016 и Светското првенство 2017.

## Титули
#### Баја Маре
***[[Суперкуп на Романија во ракомет за жени|Суперкуп на Романија]]** (1) : 2015

#### СЧМ Крајова
***[[Куп на ЕХФ во ракомет за жени|Куп на ЕХФ]]** (1) : 2017-2018

#### Р’мнику В’лча
***[[Суперкуп на Романија во ракомет за жени|Суперкуп на Романија]]** (1) : 2018

## Наводи

Категорија:Родени во 1996 година
Категорија:Живи луѓе
Категорија:Романски ракометарки
Категорија:Ракометарки на СЧМ Крајова
Категорија:Ракометарки на СЧМ Р’мнику В’лча
Категорија:Украински ракометарки
Ендоскоп

мини|Флексибилен ендоскоп
мини|Цртежи на Боцинивиот „Лихтлајтер“, ран ендоскоп
**Ендоскоп** – осветлен оптички, типично тенок и цевчест инструмент (вид бороскоп кој се користи за гледање длабоко во телото при процедура која се нарекува ендоскопија. „Ендо“ на грчки значи „внатре“ додека „скоп“ доаѓа од грчкиот збор „скопос“ што значи гледа. Се користи за испитување на интерните органи како што е грлото или езофагус. Посебни инструменти кои се користат за испитување на одреден орган, се нарекуваат според тој орган. Такви се цитоскопот, нефроскопот (бубрег), бронхоскопот (бронхии), артроскопот и колоноскопот (дебело црево) и лапароскопот (абдомен или карлица). Овие инструменти може да се користат за визуелно испитување и дијагностика, или за асистенција при хируршка интервенција како при артроскопијата

## Наводи

## Надворешни врски
*NLM Medline

Категорија:Медицински инструменти
Категорија:Ендоскопија
Категорија:Зборови што ги нема во ТРМЈ
Парадајс (Калифорнија)

**Парадајс** (на ) — град во округот Бјут во сојузната држава Калифорнија во САД, сместен во подножјето на планинскиот венец Сиера Невада, над североисточната долина Сакраменто. Според пописот од 2010 година, градот е населен од 26.218 жители.

Голем дел од градот бил уништен од пожар на 8 ноември 2018 година, откако заедницата била погодена од брзо движечкиот шумски пожар Кемп Фајр во кој во еден ден загинаа најмалку 29 лица и биле уништени најмалку 6.713 објекти, од кои 6.453 биле домови.

## Наводи

Категорија:Градови во Калифорнија
Категорија:Населени места основани во 1979 година
Средна (село)

**Средна** () — поранешно село во Неврокопско, Пиринска Македонија, во денешната Општина Неврокоп (Гоце Делчев), Благоевградска област, Бугарија.

## Географија и местоположба

## Историја

## Стопанство

## Демографија

## Општествени установи

## Самоуправа и политика

## Културни и природни знаменитости

## Редовни настани

## Личности

## Култура и спорт

## Иселеништво

## Надворешни врски

Категорија:Општина Неврокоп
Категорија:Историски села во Пиринска Македонија
Пудла

**Пудла** (или **пудлица**) — раса на куче која може да се најде во три димензии (стандардни, минијатурни и играчки), која има крзно женски капут(бунда). Првично се одгледувале како ретривер, раса кој е вешта како спортско куче, а тоавклчуваагилност, послушност, следење и дури и гонење. Пудлицит се раса на кучиња кои собрале голрма чест во многу изложби на кучиња на сите раси.

## Историја
десно|мини|Пудлица од 17 век
лево|мини|Слика на Пудлица од 16 век
Се смета дека оваа расата потекнува од Германија,, каде што била позната како Пудлхаунд. Пудла ( англиски "барица"), потекнува од низок германски глагол со значење "прскање", и зборот хаунд што личи на германскиот збор Hund за куче. Расата била стандардизирана во Франција, каде што најчесто се користи како воден ретривер .

Пудлицата одамна е распространета на Европскиот континент, пред да биде доведена во Англија. Била главно домашно милениче на крајот од 18-ти век во Шпанија, како што е прикажано на цртежите од шпански уметник , Франсиска Гоја. Француската пудлица (играчка) се одгледувала како разгалена, но омилена раса за времето кога владеел Луј XVI.

Пудлицата се сретнува најмалку во три големини, вклучувајќи стандардна, минијатурна и играчка. Според Американскиот Кинолошки клуб , Стандардната пудла е најстара од трите сорти, а подоцна се изградени сортите од минијатурни димензии до играчки. Најмалата, односно сортата играчки е развиени во Англија во 18 век.

Пудлиците, како водениот ретривер сè уште се користи за лов. Нивното крзно е отпорно на влага, што помага во нивното бањање. Предците на пудлицата биле добри пливачи, иако еден член на семејството, што се користел за да се најде тартуф (вид на куче што може да биде од големината на играчка до џуџеста големини), никогаш не се нашол во близина на вода. Барањето за тартуф  широко се практикува во Англија, а подоцна и во Шпанија и во Германија. За научни истражувања и ископувања на печурки, помалите кучиња се фаворизира, бидејќи тие полесно го откопувале тартуфот и со тоа имале помало оштетување на шепите, отколку поголемите кучиња.

## Опис

### Боја на крзното
Пудлиците се еднобојни или со изшаранп крзно. Овие кучиња имаат широк спектар на бои, вклучувајќи бела, црна, кафеава, сребрена, сива, беж, кајција боја, црвена, крем и тигреста.

## Поврзано

## Надворешни врски

* Poodle
Безглава пирамида

**Безглава пирамида** – староегипетска пирамида во Сакара. Најверојатно била изградена од фараонот од Петтата династија, Менкаухор.

## Археологија
мини|230px|Мапа на Сакара. Црвено, Безглавата пирамида (Лепсиус XXIX).
Карл Рихард Лепсиус, кој го посетил Египет во 1843 година, го дал првиот опис на пирамидата и ја каталогизирал како број XXIX (29) во својот список на пирамиди. Гастон Масперо во 1881 година влегол во подземните простории. Првото, многу кратко, несистематско ископување на урнатините го извршил Сесил М. Фирт во 1930 година. Потоа урнатините повторно биле покриени со песок.

Во 1994 година, Јаромир Малек пласирал мислење дека Безглавата пирамида е долгобараната Мерикареева пирамидаМерикареевата пирамида (фараон од Десеттата династија) бидејќи било познато дека оваа пирамида мора да биде некаде на север на Сакара, во близина на Тетиевата пирамида. Безглавата пирамида била совршен кандидат бидејќи во непосредна близина немало друга пирамида од Петтата династија. Меѓутоа повеќето научници верувале дека сопственик на пирамидата бил Менкаухор, бидејќи свештениците назначени за погребниот ритуал на овој крал, во голема мера биле закопани на север од Сакара.

Систематското ископување на потструктурата под водство на Захи Хавас во 2008 година, ја потврдило припадноста на Петтата династија врз основа на структурата и материјалите кои биле типични за таа ера. Иако не биле најдени натписи со името на фараонот, Хавас му ја припишал на Менкаухор бидејќи тој бил единствениот фараон од Петтата династија чија пирамида не била идентификувана.

## Пирамида
Пирамидата е долга од околу 52 метри и веројатно била во линија со пирамидата на Тети. Практично ништо не е оставено од надградбата, па оттука и нејзиното име. На северната страна лежи влезот во подземниот систем на простории, кој бил запечатен со два гранитни портали. Скршен капак на погребниот саркофаг бил пронајден во погребната просторија.

## Наводи

## Литература
* Mark Lehner: *The Complete Pyramids*. Thames & Hudson, London 1997, p.&nbsp;165, .
* Miroslav Werner: *The Pyramids*. 1998, 

## Надворешни врски
* BBC News: *Missing pyramid found*, June 5, 2008
* Associated Press: Missing Pyramid Found in Egypt, June 5, 2008

Категорија:Египетски пирамиди

Категорија:Сакара
Калифа Гедбан

**Калифа Гедбан (Khelifa Ghedbane)**,роден на 26 ноември 1996 година, е алжирски ракометар.  Во сезоната 2018/ 2019 потпиша за  РК Вардар Скопје и игра за репрезентацијата на Алжир

## Кариера

### Клубови

; Државни натпревари

* Шампион на Алжир во 2016 и 2017 со GS Pétroliers  
* Победникот на Купот на Алжир во 2017 со GS Pétroliers  
* Победникот на Supercup Алжир во 2016 година со GS Pétroliers

## Надворешни врски

## Наводи

Категорија:Родени во 1996 година
Категорија:Живи луѓе
Категорија:Ракометари
Женска ракометна репрезентација на Холандија

**Женската ракометна репрезентација на Холандија** е репрезентација кој ја претставува Холандија на меѓународните ракометни натпреварувања. Репрезентацијата е под контрола на Холандската Ракометна Федерација.

Најголемиот успех на холандската женска ракометна репрезентација е освојувањето на Светското првенство 2019. Покрај тоа тие играле во финалето на Светското првенство 2015 и Европското првенство 2016, кога и во двата случаи биле поразени од Норвешка. Холандија има и бронза од Светското првенство 2017 и Европското првенство 2018.

Во своето единствено учество досега на Олимписките игри го освоиле четвртото место во Рио де Жанеиро во 2016.

## Резултати
### Летни олимписки игри

### Светско првенство
Од нивното прво појавување во 1971, Холандија учествувала на 12 Светски првенства.

### Европско првенство
Од нивното прво појавување во 1998, Холандија учествувала на пет Европско првенство.

## Играчи
### Моментален состав
Состав за Светското првенство 2019.

Тренер:  Емануел Мајонад

### Играчи рекордери

#### Најмногу одиграни натпревари
Вкупен број на натпревари одиграни за сениорската репрезентација.

Последено ажурирање: 29 ноември 2019

#### Најмногу постигнати голови
Вкупен број на постигнати голови за сениорската репрезентација.

Последено ажурирање: 29 ноември 2019

## Наводи

## Надворешни врски
*Матична страна 
*[Профил на ИХФ](http://www.ihf.info/TheIHF/ContinentalFederations/EuropeanHandballFederation(EHF)/ListofFederations/NederlandsHadnballVerbond.aspx) 

Холандија
Категорија:Ракометот во Холандија
Црква „Св. Никола“ - Лабуништа

**Свети Никола** — главна селска црква во селото Лабуништа.

Околу црквата се наоѓаат и селските гробишта.

## Историја

Објекти во близина на црквата „Св. Никола“ биле опожарени на 30 јануари 2012 година. Опожарувањето биле подметнато, а истото се случило по повеќедневните етнички тензии во Струга и протестите на албанското население, што се јавиле како реакција на исмејувањето на исламот и Куранот на карневалот во Вевчани.

## Галерија


Податотека:Викиекспедиција во Дримкол 25.jpg|Поглед на црквата
Податотека:Викиекспедиција во Дримкол 24.jpg|Апсидата на црквата
Податотека:Викиекспедиција во Дримкол 22.jpg|Селските гробишта


## Поврзано
* Струшко архијерејско намесништво
* Ложанска парохија
* Лабуништа

## Наводи

## Надворешни врски

Категорија:Лабуништа
Лабуништа
Јазовецот на суд

**Јазовецот на суд** (српски: *Јазавац пред судом*) - расказ на српскиот писател Петар Кочиќ, напишан во форма на дијалози.

## Содржина
Давид Штрбац, на возраст од околу 50 години, од селото Мелина, во близината на Бања Лука, влегува во судот со вреќа во која се наоѓа јазовецот што му ја опустошил нивата со пченка. Тој им се обраќа на судијата и на писарот со почит, но истовремено, правејќи се невешт и неписмен, им се потсмева. Од друга страна, судијата и писарот кон него се однесуваат со презир, особено кога ќе слушнат дека тој бара да му се суди јазовецот на направената штета. Во еден миг, тој намерно го пушта јазовецот да излезе од вреќата, предизвикувајќи немир во судската сала. Потоа, Давид продолжува да им се потсмева на судијата и на писарот раскажувајќи им за својата мудра баба и за благодарноста кон царската власт која му ги зела синот, кравата, козите и свињата. Продолжувајќи во истиот тон, тој раскажува дека селаните се многу задоволни, но дека богатите луѓе се против власта. Најпосле, кога ќе успее да погоди како се вика писарот, судијата се согласува да го осуди јазовецот на затворска казна во траење од дваесет години при што на Давид му дава пари како надомест за претрпената штета. Потоа, судијата излегува од салата, а Давид ги гледа фотографиите на царот и на членовите на владата, давајќи потсмешливи коментари за нив. Судијата се враќа во салата заедно со лекарот, кој го испрашува Давид и му ја мери главата, прогласувајќи го за луд. Давид одговара дека не е луд, туку дека зборува во името на милиони луѓе и ја изразува болката и маката што ја трпат тие, а потоа го напушта судот.

## Наводи

Категорија:Дела на Петар Кочиќ
Категорија:Српски раскази